Jose Estella

Si Jose Estella (1870 - 6 Abril 1943) ay isang Pilipinong kompositor at konduktor na nakilala sa kanyang titulo bilang "Philippine Waltz King". Bukod sa paglikha ng mga waltsa, naging isa rin siya sa mga pangunahing nag-ambag ng pag-localize ng mga zarzuelang Espanyol mula 1890s hanggang 1900s.


Talambuhay
Si Jose Estella ay isinilang sa Escolta, Maynila noong 1870. Pagkatapos mag-aral at makapagtapos sa Madrid Conservatory, bumalik siya sa Pilipinas at nagtuloy ng karera sa musika.  Sa Maynila at Cebu, nagsagawa siya ng ilang orkestra.  Sa Maynila, nagkaroon siya ng karera sa pagtuturo bilang piano instructor.  Ginugugol niya ang kanyang oras sa pag-aaral ng kasaysayan, pagbisita sa iba't ibang lalawigang Pilipino at pagtuklas sa lokal na katutubong musika.  Sa Cebu, siya ay direktor ng Municipal Band kung saan nagsimula siyang makilala. Si Estella ay naging direktor din ng Rizal Orchestra, na itinatag noong 1898.

Nasangkot si Estella sa isang kaso ng pleydyarismo noong 1939 kasama si Francisco Santiago  kung saan inirereklamo niya na kinopya ni Santiago ang kanyang Campanadas de Gloria.  Sa pagtatapos ng imbestigasyon, napag-alaman na pareho silang nakakuha ng inspirasyon mula sa iisang awiting bayan na pinangalanang "Leron Leron Sinta".

Namatay siya noong Abril 6, 1943, at sa buong buhay niya, gumawa siya ng higit sa 100 waltzes kaya binigyan siya ng titulong, "Philippine Waltz King". Walang impormasyon tungkol sa kanyang personal na buhay maliban sa mayroon siyang anak na lalaki na nagngangalang Ramon Estella, isang direktor ng pelikula.

Mga sanggunian
Mga pinagkunan

Mga aklat

Kategorya:Mga kompositor mula sa Pilipinas